### Beslutning

Asta Overgaard, Marius Kjeldsen, Michael Pedersen, Stig Christoffersen og Klavs Lassen kunne tiltræde indstillingen i overensstemmelse med Magistratens anbefaling.

 Christopher Jessen tog forbehold med henblik på en nærmere drøftelse i byrådsgruppen.

 Nora Andersen var forhindret i at deltage i udvalgets behandling af sagen.

Projektforslag og anlægsbevilling til etape 1 af et samlet projekt for kapacitetsforbedring på [adresse].

### Resumé

Med vedtagelsen af MOVE 2015 blev der afsat 38 mio. kr. (2014-priser) til kapacitetsforbedringer på [adresse] og [adresse].

 Et projekt for [adresse] er vedtaget og udføres i 2016.

 [adresse] ønskes udbygget til en sekssporet vej.

 Projektet blev oprindeligt delt i to, henholdsvis nord og syd for [adresse], da der var forskel i kompleksiteten for de to dele.

 Nu anmodes om anlægsbevilling til en reduceret første etape af projektet for [adresse], hvor den østlige side - fra busstoppestedet nord for [adresse] og op til [adresse] – udbygges, så der er tre fulde spor nordpå.

 Projektet for den vestlige side af [adresse] og krydset med Iver Holm indeholder elementer, der endnu ikke er afklarede. Der skal erhverves private arealer, og der vil være behov for en længere anlægsperiode.

 Der er et ønske om at undgå forringelser af trafikafviklingen på [adresse] i 2017. Derfor foreslås det, at etape 2 afklares med henblik på en senere stillingtagen til projekt og økonomi, således at anlægsarbejder først igangsættes primo 2018.

### Indstilling

At 1) [adresse] mellem [adresse] og [adresse] udbygges, så der er tre spor i nordlig retning, som beskrevet i indstillingen

 At 2) der godkendes en anlægsbevilling hertil på 7 mio. kr.

 At 3) der udarbejdes projekt for fuld udbygning af [adresse] til seks spor, inkl. ombygning af krydset med Iver Holm. Indstilling herfor fremsendes senere til byrådet, med henblik på at anlægsarbejdet kan igangsættes primo 2018.

### Sagens forløb

25-05-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-05-2016 Magistraten
Fremsendes til [adresse] med bemærkning, at Magistraten i mødet den 30. maj 2016 anbefaler, at byrådet tiltræder Magistratsafdelingen for Teknik og Miljøs indstilling af 15. april 2016.

 Borgmester Finn Pedersen, rådmand Kim Lind, Agnete Kjær og Mikkel Gregersen var forhindret i at deltage i mødet.
 08-06-2016 [adresse]
Fremsendes til Teknisk Udvalg til behandling i henhold til beslutning i byrådets møde den 8. juni 2016.
 20-06-2016 Teknisk Udvalg
Asta Overgaard, Marius Kjeldsen, Michael Pedersen, Stig Christoffersen og Klavs Lassen kunne tiltræde indstillingen i overensstemmelse med Magistratens anbefaling.

 Christopher Jessen tog forbehold med henblik på en nærmere drøftelse i byrådsgruppen.

 Nora Andersen var forhindret i at deltage i udvalgets behandling af sagen.
 22-06-2016 Aarhus Byråd
Sagens behandling blev udsat i byrådets møde den 22. juni 2016.